KÄSUNDUSLEPING


		
Riigikantselei, keda esindab riigisekretäri 5. jaanuari 2010.a. käskkirja nr 1 „Strateegiabüroo põhimäärus” alusel strateegiadirektor Kristi Klaas (edaspidi nimetatud käsundiandja) ja Orangetime Event OÜ (registrikood 10964360), keda esindab põhikirja alusel juhatuse liige Mikk Puurmann  (edaspidi nimetatud käsundisaaja), edaspidi nimetatud eraldi pool, koos pooled, leppisid kokku alljärgnevas:

1. Lepingu objekt
1.1. Käsundisaajale antud käsundiks punktis 1.2 nimetatud ajavahemikul on  Arunädala sündmuste terviklik korraldus.
1.2. Käsundisaaja kohustub punktis 1.1. nimetatud käsundi täitma hiljemalt 15.12.2026.
1.3. Käsundi täpsem kirjeldus on toodud hanke pakkumuskutse Lisas 1, „Arunädala sündmuste terviklik korraldus“ tehnilises kirjelduses.
1.4. Käsundit finantseeritakse riigieelarvest ja kaasrahastatakse Euroopa Sotsiaalfond+ (ESF+) vahenditest.

2. Käsundisaaja kohustused
2.1. [bookmark: _Hlk100044880]Käsundisaaja kohustub:
2.1.1. täitma käsundit käsundiandja jaoks parima kasuga;
2.1.2. järgima käsundi täitmisel kokku lepitud ajakava; 
2.1.3. järgima käsundi täitmisel käsundiandja juhiseid. Käsundisaaja peab käsundiandjale muuhulgas teatama kõikidest käsundi täitmisega seotud olulistest asjaoludest, eelkõige nendest, mis võivad ajendada käsundiandjat oma juhiseid muutma;
2.1.4. viivitamatult informeerima käsundiandjat käsundi täitmist takistavatest asjaoludest;
2.1.5. esitama käsundiandjale lepingu punktis 1 nimetatud käsundi täitmise kohta kirjalikku taasesitamist võimaldavas vormis aruande hiljemalt 14 päeva jooksul pärast teenuse osutamise lõppu; 
2.1.6. pidama kinni lepingu punktis 9 sätestatud konfidentsiaalsuskohustusest;
2.1.7. lepingu lõppemise korral tagastama talle käsundi täitmiseks üle antud vahendid käsundiandjale.

3.  Käsundiandja kohustused:
3.1. Käsundiandja kohustub:
3.1.1. [bookmark: _Hlk100044996]maksma käsundi täitmise eest tasu vastavalt käesolevas lepingu punktis 4 sätestatule;
3.1.2. andma käsundisaajale käsundi täitmiseks vajalikke juhiseid ja informatsiooni ning tagama käsundi täitmiseks vajalike vahendite kättesaadavus;
3.1.3. vajadusel tagama käsundisaajale käsundi täitmiseks juurdepääsu vajalikele ruumidele, digitaalsetele keskkondadele ja tehnikale;
3.1.4. teavitama käsundisaajat viivitamatult asjaoludest, mis takistavad või võivad takistada 
kohustuse nõuetekohast ja õigeaegset täitmist.

4. Arveldamine
4.1. [bookmark: _Hlk100045335]Käsundiandja kohustub tasuma nõuetekohase ja lepingu tingimustele vastava käsundi täitmise eest tasu 117 246.00 eurot, millele lisandub käibemaks õigusaktides sätestatud korras. 
4.2. [bookmark: _Hlk100245074][bookmark: _Hlk100046041][bookmark: _Hlk100045140][bookmark: _Hlk99986706][bookmark: _Hlk98742286][bookmark: _Hlk98742264]Pärast lepingu punktis 2.1.5 nimetatud aruande kättesaamist kontrollib käsundiandja, kas käsundit on täidetud nõuetekohaselt ja lepingu tingimustele vastavalt. Kui käsundiandjal ei ole pretensiooni käsundi täitmise üle, esitab käsundisaaja käsundiandjale e-arve, märkides arvele käsundiandja kontaktisiku nime ja lepingu numbri. E-arve esitatakse vähemalt 14-päevase maksetähtajaga.
4.3. [bookmark: _Hlk100245105]Punktis 4.1. toodud tasu sisaldab kõiki tasusid seoses lepinguga ning käsundisaajal ei ole õigust täiendavale tasule.

5.  Poolte esindajad
5.1. Käsundiandja esindajaks käsundi täitmiseks juhiste andmisel, käsundisaajale vajaliku informatsiooni andmisel ja käsundi täitmise kvaliteedi kontrollimisel on Eesti.ai valdkonna sündmuste projektijuht Karolin Sild, telefon 5683 5389, e-post karolin.sild@riigikantselei.ee. Käsundisaajale vajaliku informatsiooni võib talle anda ka käsundiandja teenistuses olev muu isik.
5.2. Käsundisaaja esindajaks on Inge Tõruke, telefon +372 5164 286, e-post inge@orangetime.ee.
5.3. [bookmark: _Hlk100066463][bookmark: _Hlk100829969][bookmark: _Hlk100270317]Punktis 5.1. nimetatud esindaja teenistuskohustustest eemalviibimisel (puhkus, välislähetus, haigus, töövõimetus vmt) on vastavad õigused Eesti.ai valdkonna AI-nõunikul Katrin Isotamm`el, telefon 511 1114, e-post katrin.isotamm@riigikantselei.ee.  
5.4. Punktis 5.2. nimetatud esindaja töökohustustest eemalviibimisel (puhkus, välislähetus, haigus, töövõimetus vmt) on vastavad õigused Karoliina Kruusimäe, telefon  +372 5668 4707, e-post karoliina@orangetime.ee.

6.  Vääramatu jõud
6.1.  Pooled vabanevad lepingust tulenevate ja sellega seotud kohustuste täitmisest osaliselt või täielikult, kui seda takistavad vääramatu jõuna kvalifitseeritavad asjaolud (sh, kuid mitte ainult, loodusõnnetused, streik, sõjaseisukord), kusjuures pooled on kohustatud rakendama kohaseid meetmeid, et ära hoida teisele poolele kahju tekitamine ja tagada võimaluste piires oma lepingust tulenevate ja sellega seotud kohustuste täitmine.
6.2. Vääramatu jõuna kvalifitseeritavate asjaolude esinemine peab olema tõendatud poole poolt, kes viitab vääramatu jõu esinemisele kui alusele, et vabaneda seadusest tulenevast või lepingus sätestatud vastutusest endale lepinguga võetud kohustuste mittetäitmise või mittekohase täitmise eest.
6.3. Vääramatu jõu asjaolude esinemisel tuleb teist poolt sellest viivitamatult kirjalikult teavitada.
6.4. Lepingu täitmist takistavate asjaolude lõppemisel ja juhul, kui lepingu täitmise reaalne vajadus ei ole ära langenud, teevad pooled kõik endast oleneva, et võetud kohustuste täitmist jätkata.
6.5. Vääramatu jõu asjaolude esinemisel võivad pooled käsundi täitmise tähtaega pikendada nimetatud asjaolude esinemise perioodi võrra. Kokkulepe fikseeritakse kirjalikult.

7. Poolte vastutus
7.1. Pooled vastutavad lepingust tulenevate kohustuste täitmata jätmise või mittenõuetekohase täitmise eest vastavalt lepingule ja kohalduvatele õigusaktidele.
7.2. [bookmark: _Hlk100046595]Käsundiandjal on õigus olukorras, kus käsundisaaja ei täida lepingus sätestatud kohustusi või täidab neid mittenõuetekohaselt, nõuda leppetrahvi kuni 20% käsundisaajale makstavast tasust ning tasaarvestada leppetrahvi summa tasumisele kuuluva maksega või vastavalt lepingu punktile 11.5 leping erakorraliselt üles öelda. Leppetrahvi kohaldamine ei vabasta käsundisaajat lepingu täitmise kohustusest.
7.3. Lepingu punktis 9.1 nimetatud juhul, sh juhul, kui käsundisaaja tegevuse läbi on avalikkusele saanud kättesaadavaks konfidentsiaalne teave, on käsundiandjal õigus nõuda leppetrahvi kuni 30 000.00 eurot. 
7.4. Leppetrahvi nõude peab esitama mõistliku aja jooksul, kuid mitte hiljem kui kolme kuu jooksul arvates päevast, mil tekkis leppetrahvi nõude esitamise õigus.
7.5. Kui käsundiandja viivitab lepingu punktis 4 nimetatud tasu maksmisega, on käsundisaajal õigus nõuda käsundiandjalt viivist 0,05% iga viivitatud kalendripäeva eest, kuid mitte rohkem kui 20% tasumisega viivitatud summast. 

8. Autoriõigused
8.1. Kui käsundi täitmise käigus luuakse autoriõigusega kaitstavaid teoseid, siis lähevad selliste teoste autori varalised õigused üle käsundiandjale. Autori isiklike õiguste osas, mis on oma olemuselt üleantavad, annab käsundisaaja käsundiandjale tagasivõtmatu ainulitsentsi, mis kehtib kogu autoriõiguste kehtivuse aja. Käsundisaaja kohustub tagama, et tal on kõik õigused eelnimetatud varaliste õiguste loovutamiseks ja isiklike õiguste osas ainulitsentsi andmiseks.
8.2. Käsundisaaja kohustub andma käsundiandjale üle andmed kolmandate isikute intellektuaalse omandi õiguste kohta seoses talle teenuse osutamise käigus üleantud materjalidega.
8.3. Käsundiandjal on pärast teenuse osutamise käigus loodud teose üleandmist õigus kasutada teost oma äranägemisel. Teose kasutamise viis ega territoorium ei ole piiratud. Teose muudatuste puhul peab olema selgelt aru saada, et nende autoriks ei ole käsundisaaja. Kui see ei ole selge, peab käsundiandja käsundisaajat eelnevalt teavitama ning andma käsundisaajale võimaluse nõuda oma nime eemaldamist töö tulemitelt.
8.4. Käsundisaajal ei ole ilma käsundiandja eelneva kirjaliku nõusolekuta õigust teenuse osutamise käigus loodud teoseid või nende osasid kasutada, v.a referentsina, näiteks osalemisel konkurssidel jms. 
8.5. Käsundisaaja kohustub talle teenuse eest maksmisele kuuluva tasu arvelt tasuma vajadusel kolmandatele isikutele teenuse osutamisega seotud autoritasud.

9. Konfidentsiaalsuskohustus 
9.1. Käsundisaaja ei avalda, muuhulgas informatsiooni edastamise või kättesaadavakstegemise teel, käesoleva lepingu täitmise käigus saadud konfidentsiaalset teavet (sh asutusesiseseks kasutamiseks tunnistatud teavet, isikute eraelu puudutavad teavet jm teavet, mille hoidmist võib lepingu olemust arvestades mõistlikult eeldada) kolmandatele isikutele ega kasuta sellist teavet enda ega kolmandate isikute kutse- või majandustegevuses või selle huvides. 
9.2. Juhul kui leping lõpeb mistahes alusel, jääb konfidentsiaalsuskohustus ja selle igakordse rikkumise eest ette nähtud leppetrahvi nõudeõigus kehtima.
9.3. Käsundisaaja kohustub tagama lepingu täitmise käigus isikuandmete töötlemise õiguspärasuse ning vastavuse isikuandmete kaitse üldmääruses (EL 2016/679) ja teistes andmekaitse õigusaktides sätestatud nõuetele, sh täitma organisatsioonilisi, füüsilisi ja infotehnoloogilisi turvameetmeid konfidentsiaalsete andmete kaitseks juhusliku või tahtliku volitamata muutmise, juhusliku hävimise, tahtliku hävitamise, avalikustamise jms eest.

10. Teadete edastamine
10.1.  Pooled on kohustatud kirjalikku taasesitamist võimaldavas vormis teatama oma nime, asukoha, pangarekvisiitide, kontaktisiku või mõne muu rekvisiidi muutumisest. Vastasel korral on õigus eeldada, et kõik varem teada antud poolte rekvisiidid kehtivad ja nende kohaselt edastatud teated on pooled kätte saanud.
10.2. Teadete edastamine toimub üldjuhul kirjalikku taasesitamist võimaldavas vormis. Juhul kui teate edastamisel on olulised õiguslikud tagajärjed, peavad teisele poolele edastatavad teated olema edastatud kirjalikus vormis, muuhulgas näiteks poolte lepingu lõpetamise avaldused, samuti poole nõue teisele poolele, mis esitatakse tulenevalt lepingu rikkumisest jms. Kirjaliku vormiga on võrdsustatud digitaalselt allkirjastatud vorm. Kirjalik teade loetakse kättesaaduks, kui:
10.2.1. teade on üle antud poole volitatud esindajale;
10.2.2. teade on saadetud postiasutuse vahendusel tähitud kirjaga teise poole poolt näidatud aadressil ja postitamisest on möödas 5 (viis) kalendripäeva;
10.2.3. digitaalselt allkirjastatud teade on saadetud e-posti teel poole volitatud esindajale.
10.3. Pooled vastutavad kõigi teisele poolele edastatud lepingu täitmist puudutavate andmete õigsuse eest.

11. Lõppsätted
11.1. Leping kehtib kuni poolte poolt endale võetud kohustuste kohase ja täieliku täitmiseni.
11.2.  Kui mõni käesoleva lepingu tingimus osutub tühiseks, jääb leping muus osas kehtima.
11.3. [bookmark: _Hlk100270663]Lepingu võib lõpetada igal ajal poolte poolt, teatades lepingu lõpetamise soovist  kirjalikult teisele poolele ette vähemalt 20 tööpäeva. Lepingu lõpetamise korral on käsundisaajal õigus saada tasu kuni lepingu lõppemiseni faktiliselt teostatud ja lepingu tingimustele vastava käsundi täitmise eest.
11.4. [bookmark: _Hlk113022399]Lepingut muudetakse ainult poolte kokkuleppel ning see vormistatakse kirjalikult lepingu lisana. Kirjaliku vormi mittejärgimisel on lepingu muudatused ja täiendused tühised.
11.5. Pooltel on õigus leping erakorraliselt üles öelda olulise lepingu rikkumise korral, milleks pooled loevad mh järgmisi rikkumisi:
11.5.1. pool ei täida lepingust tulenevat kohustust teise poole poolt lepingust tuleneva vastava kohustuse täitmiseks antud täiendava mõistliku tähtaja jooksul;
11.5.2. pool rikub lepingust tulenevat kohustust tahtlikult või raske hooletusega;
11.5.3. käsundisaaja ei teosta käsundit kokkulepitud tingimustel, välja arvatud juhul, kui rikkumise tingis käsundiandja tegevus või tegevusetus;
11.5.4. pool teeb avaldusi või käitub viisil, mis loob mõistliku eelduse, et lepingut ei soovita täita.
11.6. Käsundisaajal ei ole õigust tasule, kui käsundiandja on lepingu üles öelnud käsundisaaja poolse lepingu olulise rikkumise tõttu.  
11.7. Pooled kohustuvad rakendama kõiki kohaseid meetmeid, et lahendada lepingust tulenevad vaidlusküsimused läbirääkimiste teel, mitte kahjustades seejuures teise poole lepingust tulenevaid ja seaduslikke huve. Kokkuleppele mittejõudmisel lahendatakse lepingust tulenevad vaidlusküsimused vastavalt Eesti Vabariigi seadustele.
11.8. Leping on koostatud ja allkirjastatud elektrooniliselt.
12. Lepingu dokumendid, mis on lepingu lahutamatuteks osadeks, on järgmised: 
12.1. lepingu muudatused; 
12.2. käesolev lepingu põhitekst koos lisadega; 
12.3. tellija poolt riigihanke menetluses antud selgitused ulatuses, milles need ei muuda, vaid üksnes täpsustavad või selgitavad riigihanke alusdokumente; 
12.4. pakkumuskutse, sh tehniline kirjeldus ja nende lisad; 
12.5. käsundisaaja pakkumus.



13. Poolte andmed	
Riigikantselei	Orangetime Event OÜ
Registrikood 70004809	Registrikood 10964360
Rahukohtu 3	Kursi tn 3             
  15161 Tallinn	10415 Tallinn

